b'\n_START_ARTICLE_\nEsko Rekomaa\n_START_PARAGRAPH_\nEsko Aatu Rekomaa (24. joulukuuta 1932 Vuoksela \xe2\x80\x93 14. helmikuuta 1985 Helsinki) oli suomalainen j\xc3\xa4\xc3\xa4kiekkohy\xc3\xb6kk\xc3\xa4\xc3\xa4j\xc3\xa4 ja -valmentaja._NEWLINE_Rekomaa pelasi uransa helsinkil\xc3\xa4isjoukkueissa. H\xc3\xa4n aloitti HJK:ssa (1949\xe2\x80\x9354) ja jatkoi HIFK:ssa (1954\xe2\x80\x9366). Rekomaa oli ensimm\xc3\xa4isi\xc3\xa4 IFK:hon otettuja suomenkielisi\xc3\xa4 pelaajia. Rekomaa voitti pelaajaurallaan kaksi SM-pronssia ja pelasi yhteens\xc3\xa4 SM-sarjassa 178 ottelua tehoin 160+87._NEWLINE_Maajoukkueessa Rekomaa pelasi yhteens\xc3\xa4 22 ottelua. H\xc3\xa4n oli mukana my\xc3\xb6s kaksi kertaa MM-kisoissa ja kerran olympialaisissa._NEWLINE_Valmentajana Rekomaa voitti kaksi SM-kultaa HIFK:ssa.'